Saɛdiya:Tugi, axaṭar tugad ama ad as-inin yimjuhad ayɣer nettak-am ciṭuḥ acu ikem-yewwin ad teṭfeḍ tin-nsen.Imir yenna-as uḥerki-nni:‟ Imken ugin-am” .Tenna-as yemma:‟ Ulac win iyi-yugin” .Iruḥ uḥerki ansi i iɛedda yenna-asen tameṭṭut n flan ugin-as ad tt-ṭṭef arribiṭayma ,akenni armi d tameddit usant-d akk tlawin ɣer yemma nnan-as ma ugin-am aɛni yimjuhad ad teṭṭfeḍ arribiṭayma , imir tenna-asent yemma :‟ Ulac win iyi-yugin sɛiɣ leḥq-iw daymi ur ttid-ṭṭifeɣ ara , azekka-nni tenna-d yemma :‟ yyaw ay arrac ad nruḥ ad d-nawi imi heddren akka fell-i”.Nruḥ ddiɣ nekk, yedda gma , dɣa akken newweḍ nufa winna iɣ-ixedmen akka ɣef tewwurt,tenna-as yemma:‟ Awi-d kan tura teččareḍ-iyi-d tacekkart-a”.Yenṭeq-d yenna-as:‟ wellah ma yedda yid-m imi tugiḍ iḍelli” .Nerra-d tacekkart-nni lamaɛna temmut di lfarḥ imi ur d-tewwi ara, (tessusem Saɛdiya kra n lweqt ) imir tenna-d ilaq d timɣarin i d-yecfan ara ad d-yeḥkun mliḥ ayen akk i umi i d-cfant .